**Палажэнне**

*Аб конкурсе журналісцкіх прац па асвятленні праектаў, якія рэалізуюцца ў Беларусі пры фінансавай падтрымцы Еўрапейскага саюза.*

*Конкурс прымеркаваны да запуску сайта euprojects.by*

**1. Мэта конкурсу**

1.1. Стымуляваць асвятленне сродкамі масавай інфармацыі праектаў, якія рэалізуюцца ў Беларусі пры фінансавай падтрымцы Еўрапейскага саюза.

**2. Прадмет і ўдзельнікі конкурсу**

2.1. Прадметам конкурсу з’яўляюцца журналісцкія матэрыялы (далей – матэрыялы).

2.2. Удзельнікамі конкурсу могуць быць як штатныя, так і пазаштатныя аўтары СМІ, зарэгістраваных у Рэспубліцы Беларусь і маюць грамадзянства Рэспублікі Беларусь.

2.3. Для ўдзелу ў конкурсе неабходна накіраваць на разгляд журы заяўку і прапанаваны матэрыял у адпаведнасці з патрабаваннямі дадзенага Палажэння.

**3. Тэрміны правядзення конкурсу і яго этапаў**

3.1. Конкурс лічыцца абвешчаным з моманту апублікавання інфармацыі аб яго правядзенні на сайце Прадстаўніцтва Еўрапейскага саюза ў Беларусі ([http://eeas.europa.eu/delegations/belarus/index\_be.htm](https://clck.yandex.ru/redir/dv/*data=url%3Dhttp%253A%252F%252Feeas.europa.eu%252Fdelegations%252Fbelarus%252Findex_be.htm%26ts%3D1467317449%26uid%3D4886223701365960526&sign=f5036c20b291f9cd016145800b7f25db&keyno=1)).

3.2. Да ўдзелу ў конкурсе прымаюцца матэрыялы, апублікаваныя (або якія выйшлі ў эфір) у перыяд з **10 студзеня 2017 г.,** моманту афіцыйнага старту конкурсу, да **22 сакавіка 2017 г**. уключна. Заяўкі на матэрыялы, апублікаваныя да моманту абвяшчэння конкурсу і/або прадстаўленыя на разгляд пазней за **22 сакавіка 2017 г.**, да ўдзелу ў конкурсе не прымаюцца.

3.3. Заяўкі на ўдзел у конкурсе павінны быць пададзеныя да **22 сакавіка 2017 г.** уключна. Датай падачы заяўкі лічыцца дата на паштовым штампе, дата адпраўкі e-mail ліста. Рыск недастаўкі заяўкі нясе яе адпраўнік.

3.4. Абвяшчэнне вынікаў конкурсу і ўрачыстае ўзнагароджанне пераможцаў адбудзецца не пазней за **11 красавіка 2017 г.**

3.5. Арганізатар пакідае за сабой права працягнуць тэрмін падачы заявак на ўдзел у конкурсе з адпаведным прадаўжэннем тэрміна абвяшчэння пераможцаў і ўзнагароджання, з мэтай павелічэння колькасці ўдзельнікаў творчага спаборніцтва.

3.6. У выпадку прыняцця рашэння аб прадаўжэнні тэрмінаў конкурсу арганізатар абавязваецца паведаміць пра гэта ўсім зацікаўленым асобам шляхам размяшчэння адпаведнай інфармацыі на сайце Прадстаўніцтва Еўрапейскага саюза ў Беларусі ([http://eeas.europa.eu/delegations/belarus/index\_be.htm](https://clck.yandex.ru/redir/dv/*data=url%3Dhttp%253A%252F%252Feeas.europa.eu%252Fdelegations%252Fbelarus%252Findex_be.htm%26ts%3D1467317449%26uid%3D4886223701365960526&sign=f5036c20b291f9cd016145800b7f25db&keyno=1)).

**4. Намінацыі**

4.1. У рамках конкурсу вызначаюцца пераможцы ў трох намінацыях:

* Найлепшая публікацыя ў СМІ (артыкул, рэпартаж і інш.)
* Найлепшы фотарэпартаж
* Найлепшы відэа- або радыёсюжэт

**5. Крытэрыі матэрыялаў, якія прымаюцца да разгляду**

5.1. Тэкст матэрыялу і/або фотаздымкі, якія яго ілюструюць, а таксама відэа або гукавы шэраг павінны быць арыгінальнымі. Не дапускаецца пераказ прэс-рэлізаў і іншае нятворчае выкарыстанне матэрыялаў, падрыхтаваных арганізатарамі конкурсу.

5.2. У матэрыяле мусіць быць згаданы сайт “Праекты ў Беларусі пры фінансавай падтрымцы Еўрапейскага саюза” (http://euprojects.by), а таксама як мінімум адзін праект, які рэалізуецца ў Беларусі пры фінансавай падтрымцы ЕС.

5.3. Крытэрыі вызначэння пераможцаў конкурсу, якімі кіруецца ў сваёй працы журы, указаны в дадзеным Палажэнні.

**6. Падача заявак на ўдзел у конкурсе**

6.1. Заяўкі на ўдзел у конкурсе падаюцца ў тэрміны, вызначаныя дадзеным Палажэннем.

6.2. Заяўкі накіроўваюцца адным лістом у электронным выглядзе на адрас **pressa@ezerin.com** або паштовым адпраўленнем на адрас: **Беларусь, 220123, г. Мінск, вул. Веры Харужай, дом 22, офіс 603, ПРУП “Эзерын” з пазнакай “Конкурс”**.

6.3. Заяўка складаецца ў адвольнай форме, яе абавязковымі элементамі з’яўляюцца:

* уласнаручны подпіс заяўніка;
* асабістыя дадзеныя аўтара матэрыялу, прадстаўленага для ўдзелу ў Конкурсе (прозвішча, імя, імя па бацьку, год нараджэння);
* намінацыя, у якой заяўляецца ўдзельнік;
* для друкаваных СМІ: інфармацыя пра дату і нумар выхаду выдання з матэрыялам, прадстаўленым на разгляд;
* для аўдыёвізуальных СМІ: інфармацыя пра час выхаду ў эфір праграмы, прадстаўленай на разгляд;
* для інтэрнэт-СМІ: інфармацыя пра дату апублікавання і гіперспасылка[[1]](#footnote-1) на матэрыял, прадстаўлены на разгляд.

6.4. Да заяўкі далучаецца (у залежнасці ад тыпу матэрыялу):

* спасылка на публікацыю, публікацыя на папяровым або электронным носьбіце;
* падпісаныя фотаздымкі (назва/месца здымкі) у электронным выглядзе (фотаздымкі для друку ў фармаце АЗ, – памер па доўгім баку 420 мм і 300dpi або па доўгім баку 4961 піксель і 300dpi) да 12 фотаздымкаў;
* спасылка на тэле- або радыёсюжэт або на электронным носьбіце. Хранаметраж сюжэта да 25 хвілін.

6.5. Заяўкі, не адпаведныя крытэрыям, выкладзеным у пунктах 6.3. і 6.4. дадзенага Палажэння, да ўдзелу ў конкурсе не дапускаюцца.

6.6. Працы, якія паступілі на конкурс, могуць выкарыстоўвацца яго арганізатарам з указаннем аўтарства для прасоўвання конкурсу.

**7. Арганізатар конкурсу**

7.1. Арганізатарамі конкурсу з’яўляюцца *Прадстаўніцтва Еўрапейскага саюза ў Беларусі і ПРУП “Эзерын”.*

7.2. Для арганізацыі, правядзення і падвядзення вынікаў конкурсу арганізатар фарміруе журы.

7.3. Журы ўзначальвае старшыня, які выбіраецца сябрамі журы шляхам закрытага або адкрытага галасавання на аснове простай большасці галасоў. Сябры журы не маюць права ўстрымацца ад галасавання ў ходзе ажыццяўлення выбару старшыні.

**8. Журы Конкурсу**

8.1. У склад журы Конкурсу ўваходзяць:

* два супрацоўнікі Прадстаўніцтва Еўрапейскага саюза ў Беларусі;
* два прадстаўнікі СМІ;
* тры прадстаўнікі праектаў, фінансаваных ЕС – па адным ад кожнага праекта.

**9. Крытэрыі ацэнкі разгляданых матэрыялаў**

9.1. Пры прыняцці рашэнняў аб пераможцах у намінацыях журы зыходзіць з наступных крытэрыяў, надаючы ім вагу/балы на сваё меркаванне:

* арыгінальнасць і навізна падачы матэрыялу – 15;
* выкарыстанне інфармацыі, апублікаванай на http://euprojects.by/ – 15;
* паўната раскрыцця сутнасці і дзейнасці, якія праводзіцца ў рамках апісанага праекта, – 8;
* паўната раскрыцця дзейнасці Еўрапейскага саюза ў Беларусі і праектаў, якія ён падтрымлівае, – 8;
* практычная вартасць матэрыялу для жыхароў Беларусі – 17;
* структурная цэласнасць матэрыялу – 12;
* стылістыка і моўныя і/або сродкі мастацкай выразнасці, выкарыстаныя аўтарам, – 10;
* грамадская цікавасць да матэрыялу (можа выражацца ў публікацыях, якія выйшлі па матывах разгляданай публікацыі, колькасці прачытанняў/каментарыяў да матэрыялу) – 15.

**10. Праца арганізатара конкурсу:**

10.1. Арганізатар (*ПРУП “Эзерын”)* ажыццяўляе папярэдні адбор заявак, якія паступілі на конкурс, і перадае іх на разгляд і ацэнку журы конкурсу. Праца журы ажыццяўляецца на паседжаннях журы.

10.2. Папярэдні адбор ажыццяўляецца па двух крытэрыях:

* адпаведнасць заяўкі і матэрыялу патрабаванням конкурсу;
* адпаведнасць матэрыялу намінацыям конкурсу.

10.3. Журы вызначае пераможцу ў кожнай намінацыі пасля абмеркавання шляхам таемнага галасавання простай большасцю галасоў. Пры роўнай колькасці балаў вырашальным з’яўляецца меркаванне старшыні журы.

10.4. Рашэнне аб пераможцах конкурсу афармляецца пратаколам, які падпісваецца ўсімі членамі і старшынёй журы і з’яўляецца канчатковым. Журы пакідае за сабой права не прысуджаць перамогу ў асобных намінацыях.

**11. Прызы конкурсу**

11.1. Прызавы фонд фарміруецца за кошт грашовых сродкаў наступных зацікаўленых асоб: ПРУП “Эзерын”.

11.2. Пераможцы конкурсу ў кожнай з намінацый атрымліваюць прыз у выглядзе перадаплочанай паездкі ў адну з краін Еўрапейскага саюза на семінар (да 3 дзён уключна), па тэматыцы, адпаведнай тэматыцы намінацыі, у якой удзельнік атрымаў перамогу. Перадаплочаная паездка ўключае ў сябе аплату авіяпералёту па білеце эканом-класа (туды-назад), пражывання ў гатэлі да 3 зорак (да 3 дзён уключна), аплату ўдзелу ў семінары (да 3 дзён уключна), аплату трансферу да месца пражывання ад аэрапорта прылёту і назад. Усе іншыя выдаткі на паездку аплачваюцца пераможцам самастойна, трансфер да аэрапорта вылету і назад, і інш.

Арганізатар мае права вызначыць канчатковыя ўмовы ўручэння дадзенага прыза, уключаючы дакладны час вылету і прылёту, а таксама гатэль і іншыя ўмовы пражывання і знаходжання па месцы правядзення семінара па сваім меркаванні. Прыз у выглядзе перадаплочанай паездкі можа быць атрыманы і выкарыстаны толькі асабіста пераможцам, права яго атрымання не можа быць перададзена любым трэцім асобам. Прыз можа быць атрыманы толькі ў выглядзе перадаплочанай паездкі, выплаты грашовага эквіваленту кошту прыза не адбываецца. Пераможца мае права скарыстацца прызам і наведаць цікавы для яго семінар, адпаведны тэматыцы намінацыі, да 31 красавіка 2017 года.

**12. Падвядзенне вынікаў, узнагароджанне**

12.1. Узнагароды не падлягаюць замене, выплата грашовага эквіваленту кошту ўзнагароды не адбываецца. Усе падаткі, зборы і пошліны ў адносінах да атрыманых прызоў аплачваюцца пераможцамі самастойна.

**13. Іншае**

13.1. Па дадатковую інфармацыю варта звяртацца па наступных кантактах арганізатара: тэл. (017) 294 86 63, e-mail: pressa@ezerin.com.

1. Дапускаецца выкарыстанне скарочаных гіперспасылак. [↑](#footnote-ref-1)